*Па падручніку М.В. Жуковіча “Літаратурнае чытанне”, 2 клас, 2016 год выдання*

**Тэма:** Казка «Два маразы» (у апрацоўцы Якуба Коласа).

**Мэты:** пазнаёміць вучняў з задачамі раздзела: пра што даведаюцца, чаму навучацца, якія ўменні будуць развіваць; садзейнічацбь засваенню лексічных значэнняў слоў; фарміраваць уменні: вызначаць у казках персанажаў, іх рысы характару на аснове паводзін і ўчынкаў, асноўную думку твора, вылучаць яго сэнсавыя часткі; вучыць падрабязна пераказваць частку казкі па загалоўках сэнсавых частак; выхоўваць цікавасць да чытання беларускіх народных казак.

**Абсталяванне:** выстаўка кніг беларускіх народных казак.

**І. Арганізацыйны момант.**

Празвінеў ужо званок –

Пачынаецца ўрок

Мы за парты ціха селі

І на дошку паглядзелі.

**ІІ. Паведамленне тэмы і мэт урока.**

**ІІІ. Вывучэнне і замацаванне новага матэрыялу.**

***Знаёмства з раздзелам “Падарожжа ў свет казкі”.***

*Праца з матэрыяламі старонкі-навігатара.*

– Каго вы бачыце на малюнку?

– Як вы лічыце, чаму мастак паказаў тут менавіта шэтых жывёл?

– Дзеці, а якія жывёлы адносяцца да свойскіх жывёл? Якія да дзікіх? Чаму?

– Якія вы ведаеце казкі пра жывёл? Успомніце назвы этых казак.

– Пра што будуць творы ў гэтым раздзеле?

***Знаёмства з кнігамі з выставы.***

*Самастойнае чытанне вучнямі артыкула пра казку і вусную народную творчасць* (рубрыка “Звярніце ўвагу” на с.44)

– Што такое вусная народная творчасць?

***Фізкультхвілінка.***

***Работа з казкай “Два маразы”.***

*Настаўнік праводзіць з вучнямі слоўнікавую работу над незразумелымі словамі.*

*Чытанне казкі настаўнікам, вучні сочаць.*

*Праверка першаснага ўспрымання твора.*

– Ці спадабалася вам казка?

– Што ў ёй вам асабліва спадабалася? Патлумачце.

*Чытанне казкі вучнямі шэптам.*

– Прачытайце казку шэптам.

– Па якіх прыкметах адносім гэты твор да казкі?

– Якія асаблівасці казкі вы можаце назваць?

***Гімнастыка для вачэй.***

*Аналіз казкі і другасны сінтэз.*

– Якая галоўная думка ў творы?

*Адказ на аналітычныя пытанні на 2-5 на с. 49 вучэбнага дапаможніка.*

*Памятка “Як навучыцца падрабязна пераказваць змест твора” (другі форзац).*

*Узнаўленне зместу частак казкі.*

**ІV. Дамашняе заданне.**

– Падрыхтаваць падрабязны пераказ адной часткі казкі “Два маразы” па варыянтах, згодна з планам, змешчаным на с.49 падручніка.

**V. Падвядзенне вынікаў урока.**

– Па чым вы здагадаліся, што твор “Два маразы” з’яўляецца казкай? Што ў ім казачнае? Дакажыце.

– Чаму вучыць вас гэта казка?

**VI . Рэфлексія.**

– Ці спадабалася на ўроку?